Publication: Magyar Közlöny
Issue: MK-2006-162 (Year: 2006, Number: 162)
Era: 2004-2010
Section: tevékenységrõl szóló 1996. évi LXXVI. törvény (Fttv.) 29. § (2) bekezdésének e) pontjában kapott felhatalmazásra
Paragraph Index: 491

tevékenységrõl szóló 1996. évi LXXVI. törvény (Fttv.) 29. § (2) bekezdésének e) pontjában kapott felhatalmazásra hivatkozással adta ki 2002. március 8. napján, annak ellenére, hogy az Fttv. ilyen felhatalmazást csak a földmûvelésügyi és vidékfejlesztési miniszternek adott, a fõosztályvezetõnek nem. Az F2 Szabályzat valójában nem jogszabály, s az állami irányítás egyéb jogi eszközének sem tekinthetõ, kötelezõ jogi erõvel nem bír, azonban több normatív rendelkezést tartalmaz. A vizsgálat feltárta azt is, hogy a már említett F2 Szabályzatra épülõ egyes földhivatalok egyes eljárási cselekményei nem jogszabályszerûek, azok több hatályos jogszabály rendelkezéseivel ellentétesek, miáltal több alkotmányos joggal – a jogbiztonsághoz való joggal, a tulajdonhoz való joggal, a tisztességes eljáráshoz való joggal, a jogorvoslathoz való joggal, a diszkrimináció tilalmára vonatkozó joggal – összefüggésben visszásságot idéznek elõ. A panaszbeadvány szerint az ingatlanok használatbavételi engedélyezését követõen egyes földhivatalok az engedélyest arról értesítik, hogy „Az egyszerûbb eljárás érdekében a vázrajzot a mellékelt megrendelõ kitöltésével meg lehet 2006/162/II. szám rendelni. A megrendelést földmérõnek továbbítjuk, aki a munka díjának kifizetése ellenében elvégzi a bemérést, elkészíti az ingatlan-nyilvántartási, valamint a nyílvántartási térkép átvezetéséhez szükséges munkarészeket és megküldi a földhivatal részére. A munka díja szabad áras. Amennyiben 30 napon belül nem történik meg a megrendelés, vagy a változási vázrajz benyújtása, a földhivatal minden további felszólítás mellõzésével megszünteti az eljárást, és az ingatlant az eredeti nyilvántartási állapotnak megfelelõen – az új épület bejegyzésének mellõzésével – tartja nyilván.” A vizsgálat megállapítása szerint a földhivatal által írásban kiadott ilyen „megrendelést közvetítõ tevékenység” összeférhetetlen a földügyi szakigazgatási szervezet jogszabályban körvonalazott tevékenységével. A panaszos állítása szerint: „Földmérõ szakmai körökben közbeszéd tárgya, hogy a földhivatalok földmérõ munkatársai egyéni vállalkozóként, gazdasági társaság tagjaként is végeznek különbözõ, ún. sajátos célú földmérési munkákat. Magyarán a hatósági eljárásban ügyintézõként résztvevõ földmérõk, gyakran ügyfélként jelennek meg saját hivataluk elõtt. (...) közszájon forgó információk szerint a földhivatali földmérõk magánmunkáikat rendszeresen hivatali felszereléssel végzik.” Az országgyûlési biztos – a beadvány csatolásával – határidõ kitûzésével kérte a földmûvelésügyi és vidékfejlesztési minisztert a beadványban foglaltak megvizsgálására, és ennek eredményérõl való részletes tájékoztatásra. A miniszter tájékoztatta az országgyûlési biztost, hogy a panaszos által kifogásolt F2 szabályzat felülvizsgálata folyamatban van, a F2 szabályzatot miniszteri rendelet mellékleteként 2006. I. negyedévében tervezi kiadni. A földmérési és

Source: https://magyarkozlony.hu/hivatalos-lapok/ec916f1212be47f986b8ff66321f612f3f84249c/dokumentumok/354736539135994c9a11e9446269ab21e90b54b0/letoltes